stanford-oval/wikipedia huggingface dataset:
Mitra (albumi)
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Ota minut | Arto Tuunela, Iisa Pykäri | 3.44 |  |  |  |  |  |  |
| 2. | Kupla | Jukka Immonen, Iisa Pykäri, Hannu Korkeamäki, Mitra | 4.05 |  |  |  |  |  |  |
| 3. | Kukka kaipaa valoa | Jukka Immonen, Antti Riihimäki, Iisa Pykäri | 3.33 |  |  |  |  |  |  |
| 4. | Jotain pysyvää | Mikko Pohjola, Patric Sarin | 3.55 |  |  |  |  |  |  |
| 5. | Kuningas | Henri Salonen, Eppu Kosonen, Mariska | 4.02 |  |  |  |  |  |  |
| 6. | Varaton | Mariska, Janne Sivonen | 2.40 |  |  |  |  |  |  |
| 7. | Myrskyn silmään | Iisa Pykäri, Eppu Kosonen, Antti Riihimäki | 3.28 |  |  |  |  |  |  |
| 8. | Äkkisyvää | Jukka Immonen, Antti Riihimäki, Saara Törmä, Aku Rannila | 3.47 |  |  |  |  |  |  |
| 9. | Se ei tuu toteutumaan | Arto Tuunela, Iisa Pykäri | 3.23 |  |  |  |  |  |  |
| 10. | Rakkauden hyvät ja huonot puolet | Edu Kettunen | 3.41 |  |  |  |  |  |  |
Arvostelut

Helsingin Sanomat:
Monacon Grand Prix 1988

|  Monacon Grand Prix 1988  |
| --- | --- |
 3 osakilpailu 16 osakilpailusta kaudella 1988. 

Päivämäärä:  15. toukokuuta 1988
Rata:  Circuit de Monaco
Sijainti:  Monte Carlo, Monaco
Ratatyyppi:  Katurata
Radan pituus:  3,328 km
Kilpailun pituus:  78 kierrosta, 259,584 km
Sää:   Lämmin, kuiva
Paalupaikka
Kuljettaja:   Ayrton Senna   (McLaren)
Paaluaika:  1.23,998
Palkintokoroke
Voittaja:   Alain Prost   (McLaren)
Toinen:   Gerhard Berger   (Ferrari)
Kolmas:   Michele Alboreto   (Ferrari)
Nopein kierros
Kuljettaja:   Ayrton Senna   (McLaren)
Kierrosaika:  1.26,321 (kierroksella 59)
Monacon Grand Prix 1988 oli Formula 1 -sarjan osakilpailu, joka ajettiin 15. toukokuuta 1988 Monacon katuradalla. Kilpailun voitti Alain Prost, jolle voitto oli kauden toinen. Kilpailu muistetaan erityisesti Ayrton Sennan ajosta – hän johti kilpailua ylivoimaisesti, kunnes hän hidasti vauhtiaan kilpailun loppuvaiheilla ja ajoi kaiteeseen ennen tunnelia.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 11 |  Alain Prost | McLaren-Honda | 78 | 1:57:17.077 | 2 | 9 |
| 2 | 28 |  Gerhard Berger | Ferrari | 78 | + 20.453 | 3 | 6 |
| 3 | 27 |  Michele Alboreto | Ferrari | 78 | + 41.229 | 4 | 4 |
| 4 | 17 |  Derek Warwick | Arrows-Megatron | 77 | + 1 krs. | 7 | 3 |
| 5 | 3 |  Jonathan Palmer | Tyrrell-Ford | 77 | + 1 krs. | 10 | 2 |
| 6 | 6 |  Riccardo Patrese | Williams-Judd | 77 | + 1 krs. | 8 | 1 |
| 7 | 29 |  Yannick Dalmas | Larrousse-Ford | 77 | + 1 krs. | 21 |   |
| 8 | 20 |  Thierry Boutsen | Benetton-Ford | 76 | + 2 krs. | 16 |   |
| 9 | 21 |  Nicola Larini | Osella | 75 | + 3 krs. | 25 |   |
| 10 | 16 |  Ivan Capelli | March-Judd | 72 | + 6 krs. | 22 |   |
| Kesk. | 12 |  Ayrton Senna | McLaren-Honda | 66 | Ulosajo | 1 |   |
| Kesk. | 30 |  Philippe Alliot | Larrousse-Ford | 50 | Kolari | 13 |   |
| Kesk. | 15 |  Mauricio Gugelmin | March-Judd | 45 | Polttoaineen syöttö | 14 |   |
| Kesk. | 9 |  Piercarlo Ghinzani | Zakspeed | 43 | Vaihdelaatikko | 23 |   |
| Kesk. | 19 |  Alessandro Nannini | Benetton-Ford | 38 | Vaihdelaatikko | 6 |   |
| Kesk. | 24 |  Luis Pérez Sala | Minardi-Ford | 36 | Vetoakseli | 15 |   |
| Kesk. | 5 |  Nigel Mansell | Williams-Judd | 32 | Kolari | 5 |   |
| Kesk. | 22 |  Andrea de Cesaris | Rial-Ford | 28 | Moottori | 19 |   |
| Kesk. | 25 |  René Arnoux | Ligier-Judd | 17 | Moottori | 20 |   |
| Kesk. | 32 |  Oscar Larrauri | Euro Brun-Ford | 14 | Jarrut | 18 |   |
| Kesk. | 18 |  Eddie Cheever | Arrows-Megatron | 8 | Moottori | 9 |   |
| Kesk. | 26 |  Stefan Johansson | Ligier-Judd | 6 | Moottori | 26 |   |
| Kesk. | 31 |  Gabriele Tarquini | Coloni-Ford | 5 | Ripustukset | 24 |   |
| Kesk. | 1 |  Nelson Piquet | Lotus-Honda | 1 | Kolari | 11 |   |
| Kesk. | 36 |  Alex Caffi | Dallara-Ford | 0 | Ulosajo | 17 |   |
| Kesk. | 14 |  Philippe Streiff | AGS-Ford | 0 | Kaasu | 12 |   |
| DSQ | 33 |  Stefano Modena | Euro Brun-Ford |   | Hylätty |  |   |
| DNQ | 2 |  Satoru Nakajima | Lotus-Honda |   |  |  |   |
| DNQ | 10 |  Bernd Schneider | Zakspeed |   |  |  |   |
| DNQ | 23 |  Adrián Campos | Minardi-Ford |   |  |  |   |
Lähde:
Muuta

Paalupaikka: Ayrton Senna - 1:23.998
Nopein kierros: Ayrton Senna - 1:26.321 kierroksella 59
Modena hylättiin, koska hän ei ilmestynyt punnitukseen.
Monacon Grand Prix nähtiin Suomessa suorana lähetyksenä Kolmostelevision välityksellä selostajina Matti Kyllönen ja Keke Rosberg.
Helsingin Sanomat 15.5.1988
Mikael Svehn

| Mikael Svehn> Henkilötiedot |
| --- | --- |
Syntynyt: 26. huhtikuuta 1959 (ikä 65)
Kansalaisuus:   Ruotsi
Jääkiekkoilija
Pelipaikka:  puolustaja
Pelaajaura
Pääsarjaura:  1977–1978
Seurat:  Södertälje SK (SEL)
Mikael Svehn (s. 26. huhtikuuta 1959) on ruotsalainen jääkiekkoilija, joka pelasi puolustajana. Hän pelasi urallaan yhden Elitserien-ottelun ilman tehopisteitä tai rangaistusminuutteja Södertälje SK:n joukkueessa kaudella 1977–1978.
Michael Stewart (nyrkkeilijä)

| Michael Stewart> Henkilötiedot |
| --- | --- |
Syntynyt: 20.12.1977 Columbia, Tennessee
Kansalaisuus:  Yhdysvallat
Nyrkkeilijä
Lempinimi:  No Joke
Painoluokka:  välisarja
Kätisyys:  oikeakätinen
Ammattilaistilastot
Ottelut:  56
Voitot:  46
– tyrmäysvoitot:  24
Tappiot:  7
Ratkaisemattomat:  2
Michael ”No Joke” Stewart (s. 20. joulukuuta 1977 Columbia, Tennessee) on yhdysvaltalainen ammattilaisnyrkkeilijä.
Taustaa

Varttuessaan Stewart kasvoi rikollisuuden keskellä ja täyttäessään kuusitoista vuotta, miehellä oli takanaan jo kahdeksan eri nuorisovankilaa. Elämä muuttui kun Stewart tapasi vaimonsa, Lisa Stewartin. Parilla on kaksi tytärtä.
Nyrkkeilyura

Stewart aloitti uransa voitokkaasti. Hän voitti 30 ensimmäisestä ottelustaan 28, joista 14 tyrmäyksellä, ja kaksi päättyi tasapeliin.
Uran ensimmäinen tappio oli pisteillä Dorin Spiveyä vastaan. Ura jatkui seitsemällä perättäisellä voitolla. Stewart voitti tuolloin USBA:n ylemmän kevytsarjan mestaruusvyön kohdatessaan Charles Tschorniawskyn.
Uran toinen tappio tuli kun Stewart kohtasi Sharmba Mitchellin IBF-liiton mestaruusottelussa. Stewart hävisi ottelun yksimielisin pistein. Seuraavasta ottelusta tuli voitto tyrmäyksellä ja Stewart pääsi kohtaamaan Ricky Hattonin WBU:n maailmanmestaruusottelussa. Stewart tyrmättiin ensimmäistä kertaa urallaan ottelun viidennessä erässä.
Ura jatkui kahdella voitolla ja yhdellä tappiolla. Toinen otteluista voitettiin hauistyrmäyksellä. Stewart sai tyrmättyä vastustajansa hauiksellaan. Tilastolla 38-4-2 Stewart otettiin mukaan Contender - Haastaja:n toiselle tuotantokaudelle.
Contender - Haastaja

Stewart valittiin siniseen joukkueeseen. Hän otteli ensimmäisen kierroksen kuudennessa ottelussa. Vastustajakseen hän valitsi hyvän ystävänsä Ebo Elderin. Ensimmäiset kolme erää Elder johti kamppailua. Neljännessä Stewart sai lyötyä kovan oikean, joka tyrmäsi Elderin.
Toisen kierroksen kolmannessa ottelussa Stewart kohtasi Grady Brewerin. Vakuuttuneena helposta tyrmäysvoitosta, Stewart haki yhden iskun tyrmäystä. Brewer vei vastustajastaan helpon pistevoiton pistein 50-45. Stewart pakkasi laukkunsa ja poistui kisasta.
Haastajan jälkeen

Haastajan jälkeen Stewart on otellut kymmenen pienen luokan ottelua, joista seitsemän hän voitti, kaksi hävisi ja yksi mitätöitiin.
Minna Grusander

| Minna Grusander> Henkilötiedot |
| --- | --- |
Syntynyt: 22. maaliskuuta 1989 (ikä 35) Salo
Kansalaisuus:   Suomi
Vapaaottelija
Lempinimi:  Brutsku
Aktiivisena:  2014–
Pituus:  163 cm
Painoluokka:  hiukkassarja (alle 47,6 kg)
Seura:  Finnfighter’s Gym
Tilastot
Ottelut:  10
Voitot:  6
– tyrmäyksellä:  3
– luovutuksella:  2
– päätöksellä:  1
Tappiot:  4
– päätöksellä:  4
Minna Grusander (s. 22. maaliskuuta 1989 Salo) on suomalainen vapaaottelija. Hän ottelee hiukkassarjassa (engl. atomweight) eli alle 47,6-kiloisissa.
Ura

Grusander aloitti vapaaotteluharrastuksen vuonna 2012 ilman aiempaa kamppailulajitaustaa. Hän otteli ensimmäisen ottelunsa amatöörinä huhtikuussa 2014 ja voitti seuraavan vuoden heinäkuussa kultaa International Mixed Martial Arts Federationin (IMMAF) järjestämissä amatöörien maailmanmestaruuskilpailuissa Las Vegasissa. Hän voitti kilpailujen ensimmäisessä ottelussaan brittiläisen Amy O’Maran teknisellä tyrmäyksellä, toisessa yhdysvaltalaisen Codie Warehamin käsilukolla ja kolmannessa, loppuottelussa, italialaisen Maria Vittoria Colonnan tuomariston yksimielisellä päätöksellä. Hän oli voittanut aiemmin samana vuonna myös amatöörien suomenmestaruuden. Grusander otteli tuohon aikaan korsisarjassa (engl. strawweight) eli alle 52,2 kiloisissa.
Grusander otteli ensimmäisen ottelunsa ammattilaisena lokakuussa 2015 Fight Night Finlandin FNF 10 -tapahtumassa. Hän voitti ruotsalaisen Iman Darabin tuomariston hajaäänin. Seuraavista viidestä ottelustaan hän voitti neljä ja hävisi yhden. Ainoa tappio tuli helmikuussa 2017 Pancrase-organisaation Pancrase 284 -tapahtumassa japanilaista Syuri Kondoa vastaan. Grusander hävisi ottelun tuomariston yksimielisellä päätöksellä. Helmikuussa 2018 hän teki kuuden ottelun sopimuksen yhdysvaltalaisen Invicta Fighting Championships -organisaation kanssa. Hän otteli ensimmäisen ottelunsa Invictassa maaliskuun 2018 Invicta FC 28 -tapahtumassa Salt Lake Cityssä ja voitti brasilialaisen Fernanda Priscila Barros Pinheiron teknisellä tyrmäyksellä. Ottelu oli myös Grusanderin ensimmäinen uudessa painoluokassa, hiukkassarjassa.
Heinäkuussa 2018 Grusander otteli Invictan hiukkassarjan mestaruudesta Invicta FC 30 -tapahtumassa Kansas Cityssä yhdysvaltalaista Jinh Yu Freyta vastaan. Hän hävisi ottelun tuomariston yksimielisellä päätöksellä, pistein 46–49, 47–48 ja 47–48.
Grusanderin seura on turkulainen Finnfighter’s Gym. Häntä valmentavat Aleksi Kainulainen ja Sami Sakko.
Yksityiselämä

Grusander asuu Turussa ja hänellä on kaksi lasta. Vapaaottelun lisäksi Grusander on harrastanut muun muassa koripalloa ja uintia. Hän on ollut koripallossa myös erotuomari.
Ammattilaisottelut

| Tulos | Tilasto | Vastustaja | Tyyli | Tapahtuma | Päivämäärä | Erä | Aika | Paikka |
| --- | --- | --- | --- | --- | --- | --- | --- | --- |
| Tappio | 6-4 |  Magdalena Sormova | Päätös (Yksimielinen) | Oktagon MMA - Oktagon 16: Rysavy vs. Paradeiser | 26. syyskuuta 2020 | 3 | 5:00 |  Brno, Tšekki |
| Tappio | 6-3 |  Jinh Yu Frey | Päätös (Hajaäänituomio) | Invicta FC 33 - Frey vs. Grusander 2 | 15. joulukuuta 2018 | 5 | 5:00 |  Kansas City, Yhdysvallat |
| Tappio | 6-2 |  Jinh Yu Frey | Päätös (Yksimielinen) | Invicta FC 30 - Frey vs. Grusander | 21. heinäkuuta 2018 | 5 | 5:00 |  Kansas City, Yhdysvallat |
| Voitto | 6-1 |  Fernanda Priscila Barros Pinheiro | TKO (Lyönnit) | Invicta FC 28 - Mizuki vs. Jandiroba | 24. maaliskuuta 2018 | 2 | 4:26 |  Salt Lake City, Yhdysvallat |
| Voitto | 5-1 |  Hanna Gujwan | Luovutus (Takakuristus) | LFN 8 - Double Trouble 2 | 16. joulukuuta 2017 | 2 | 2:10 |  Lodz, Puola |
| Voitto | 4-1 |  Elena Belaya | Luovutus (Takakuristus) | FNF 15 - Fight Night Finland | 18. marraskuuta 2017 | 1 | 2:08 |  Karkkila, Suomi |
| Voitto | 3-1 |  Tiia Kohtamäki | TKO (Lyönnit) | FNF 14 - Fight Night Finland | 6. toukokuuta 2017 | 3 | 4:02 |  Turku, Suomi |
| Tappio | 2-1 |  Syuri Kondo | Päätös (Yksimielinen) | Pancrase - 284 | 5. helmikuuta 2017 | 3 | 5:00 |  Tokio, Japani |
| Voitto | 2-0 |  Anna Kuzmenko | TKO (Lyönnit) | BOB - Battle of Botnia 2016 | 10. joulukuuta 2016 | 3 | 3:47 |  Uumaja, Ruotsi |
| Voitto | 1-0 |  Iman Darabi | Päätös (Hajaäänituomio) | FNF 10 - Fight Night Finland | 10. lokakuuta 2015 | 3 | 5:00 |  Turku, Suomi |
Aiheesta muualla

Minna Grusander Twitterissä
Melos-dialogi

Melos-dialogi (Meloksen vuoropuhelu) on tunnettu jakso Thukydideen Peloponnesolaissodan viidennessä kirjassa (V.84–V.116). Se kuvaa Ateenaa ja Melosta edustavien poliitikkojen välistä keskustelua Meloksen kohtalosta peloponnesolaissodan aikana.
Kohtaus on klassinen esimerkki poliittisen liberalismin ja realismin yhteentörmäyksestä kansainvälisissä suhteissa, ja sitä lainataan usein keskusteltaessa poliittisesta realismista. Thukydideen teoksessa kohta on erityinen, sillä se on kirjoitettu dialogin muotoon, ei toisiaan vastaan suuntautuneiden puheiden muodossa, kuten Thukydides yleensä kirjoitti.
Konteksti

Dialogin historiallisena taustana on ateenalaisten peloponnesolaissodan aikana vuonna 416 eaa. suorittama Meloksen saaren valtaus. Melos oli Spartan siirtokunta. Sen asukkaat olivat aina vastustaneet Deloksen meriliiton vaikutusta, ja tekivät myös valtauksen aikana menestyksekästä vastarintaa. Thukydides kertoo, että ateenalaiset ja meloslaiset järjestivät kokouksen, jossa kumpikin osapuoli esitti näkemyksensä valtauksen puolesta ja sitä vastaan. Meloksen taholta kokoukseen osallistuivat vallanpitäjät, eikä sitä pidetty Meloksen kansan edessä. Siksi ateenalaiset saattoivat vihjata meloslaisten neuvosherrojen olevan peloissaan siitä, että kansa saattaisi tukea Ateenan näkemyksiä. Dialogi kuvaa todennäköisesti Thukydideen omia näkemyksiä Meloksen valtauksesta, ennemmin kuin kuvaisi sanatarkasti kokouksessa pidettyjä puheenvuoroja.
Argumentit

Kohtauksessa ateenalaiset antavat meloslaisille mahdollisuuden valita: saari voi joko osoittaa kunnioitustaan Ateenalle ja selvitä, tai taistella Ateenaa vastaan ja tuhoutua. Meloslaiset vastaavat, että heidän puolueettomuuttaan tulisi kunnioittaa, ja että laki takaa heille oikeuden olla puolueettomia. Ateenalaiset puolestaan katsovat turvallisuutensa vaativan kaikkien saarten alistamista valtansa alle:
»Melos. “Ettekö voisi suostua siihen, että pysymme rauhallisina, ollen ystäviänne, emme vihollisianne, liittymättä kummallekaan puolelle?“
Ateena. “Meille ei ole niin suurta haittaa siitä, että olette vihollisiamme; ystävyytenne sitä vastoin osoittaisi alamaisillemme meidän heikkouttamme ja vihanne meidän voimaamme.“»
Meloslaiset esittävät myös monia muita vasta-argumentteja, kuten että armeliaisuuden osoittaminen Melosta kohtaan voittaisi Ateenalle enemmän ystäviä; että spartalaiset tulisivat Meloksen avuksi; ja lopuksi, että jumalat tulevat suojelemaan saarta. Ateenalaiset kuitenkin kieltäytyvät keskustelemasta sen enempää vaatimustensa oikeutuksesta kuin meloslaisten esittämistä vastaväitteistäkään. Sen sijaan ateenalaiset tarjoavat vain terävän, yksinkertaisen ja usein lainatun kovaa poliittista realismia edustavan vastauksen:
»Tiedättehän te yhtä hyvin kuin me, että ihmisten välisissä suhteissa pätee oikeus silloin kun voimat ovat tasavertaiset, kun taas väkevämpi toteuttaa mitä voi ja heikompi siihen myöntyy.»
Lisäksi ateenalaiset vihjaavat, että myös spartalaiset tuntevat tämän periaatteen, eivätkä näin auta heikkoja meloslaisia, mikäli se on Spartan etujen vastaista.
Lopputulos

Lopulta meloslaiset kieltäytyvät antautumasta ja vastaavat, että vaikka he ovatkin valmistautuneita taistelemaan, he olisivat mieluummin Ateenan ystäviä eivätkä kenenkään vihollisia. Ateenalaiset saartavat Meloksen välittömästi, ja vaikka meloslaiset pitävät puoliaan jonkin aikaa, saaren vastarinta kukistetaan lopulta monestakin syystä: sitä edesauttavat Ateenan saamat täydennykset, (oikein ennustettu) Spartan tuen puuttuminen sekä Meloksella tapahtuva maanpetos. Ateenalaiset surmaavat kaikki saaren aikuiset miehet, myyvät naiset ja lapset orjiksi ja tekevät saaresta Ateenan siirtokunnan.
Kirjallisuutta

Patomäki, Heikki: Mitä Thukydideen Melos-dialogi voi kertoa?. Rauhantutkimus, 1990, nro 4, s. 26–63.
Patomäki, Heikki: After international relations: critical realism and the (re)construction of world politics.  Routledge, 2002.  ISBN 0415256593.
Aiheesta muualla

Θουκυδίδης: Διάλογος Μηλίων και Αθηναίων (Arkistoitu – Internet Archive) (muinaiskreikaksi)
Thucydides: The Melian Dialogue (Arkistoitu – Internet Archive) (englanniksi)
Thucydides: The Melian Dialogue (englanniksi)
Thucydides: The Melian Debate (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Melian dialogue
Käännös suomeksi
Mortimer Brofeldt

Mortimer Brofeldt (17. syyskuuta 1840 Kangasniemi – 23. joulukuuta 1890 Brest-Litovsk) oli suomalainen Venäjän keisarikunnan armeijan useissa eri esikuntatehtävissä palvellut kenraalimajuri.
Mortimer Brofeldtin vanhemmat olivat kruununnimismies Benjamin Brofeldt ja Anna Maria Antell. Hän tuli oppilaaksi Haminan kadettikouluun 1851 ja ylennettiin vuonna 1858 valmistuttuaan vänrikiksi ja määrättiin palvelukseen 6. kenttätykistöprikaatiin. Aliluutnanttina hän siirtyi Henkivartioväen krenatööritykistöprikaatiin 1860 ja seuraavana vuonna luutnanttina oppilaaksi yleisesikunta-akatemiaan. Akatemian kurssin suoritettuaan Brofeldt määrättiin alikapteenina palvelukseen yleisesikuntaan 1863, mutta siirrettiin jo seuraavana vuonna adjutantiksi Suomen sotilaspiirin paikallisjoukkojen esikuntaan. Kapteeniksi hänet ylennettiin  1866 ja siirrettiin 1868 Suomen sotilaspiirin esikuntaan. Everstiluutnanttina Brofeldt komennettiin Venäjän Tyynen valtameren rannikkoalueiden hallinnon palvelukseen vanhimmaksi adjutantiksi vuonna 1870 ja everstiksi 1873 ylennettynä Moskovan sotilaspiirin esikuntaan vuonna 1874. Hän palveli sittemmin sekä Harkovan sotilaspiirin että Varsovan sotilaspiirin esikunnassa, kunnes hänestä tuli 14. ratsuväkidivisioonan esikuntapäällikkö 1875, 6. jalkaväkidivisioonan esikuntapäällikkö 1876 ja Brest-Litovskin linnoituksen esikuntapäällikkö 1877. Hänet ylennettiin kenraalimajuriksi 1888. Vuonna 1890 Brofeldt määrättiin 5. armeijakunnan esikuntapäälliköksi, mutta hän ehti toimia tehtävässä vain noin kuukauden ajan.
Mika Kilpeläinen

Mika Kilpeläinen (s. 22. toukokuuta 1974) on Sotkamon kunnanjohtaja ja entinen pesäpalloilija ja pelinjohtaja.
Kilpeläinen on pelannut pelaajaurallaan yhteensä 105 pääsarjan ottelua IPV:n, Sotkamon Jymyn, Oulun Lipon ja Joensuun Mailan joukkueissa. Viimeisen  kautensa pelaajana Kilpeläinen pelasi vuonna 2005, jonka jälkeen Kilpeläinen siirtyi valmennus- ja pelinjohtajatöihin. Kaudella 2006 Kilpeläinen toimi Sotkamon Jymyn 2. pelinjohtajana ja valmentajana.
Kilpeläinen siirtyi Mailaan pelinjohtajaksi kaudeksi 2010 Mikko Hylkilän paikalle. Kilpeläinen on aiemmin toiminut myös Sotkamon Jymyn A- ja B-poikien pelinjohtajana.
Kilpeläinen valittiin Sotkamon kunnanjohtajaksi huhtikuussa 2016.
Saavutukset > Pelaajana

1 SM-kulta: 1997
Morten Thrane Esmark

Hans Morten Thrane Esmark (1801 Kongsberg – 1882) oli norjalainen pappi ja mineralogi.
Esmark kuvaili useita uusia mineraaleja etenkin Langesundsfjordenin alueelta. Hänet tunnetaan erityisesti toriitin löytämisestä.
Esmarkin isä oli mineralogian professori Jens Esmark ja äidinisä tanskalainen mineralogi ja eläintieteilijä Morten Thrane Brünnich.
Mjolnir

Mjolnir on Marvel-kustantamon sarjakuvasankari Thorin voimallinen vasara, joka perustuu mytologisen Thorin vasaraan, Mjölneriin. Mjolnir muistuttaa suurta vasaraa. Sen takoivat kääpiösepät ihmeellisestä uru-metallista. Itse Odin asetti siihen lumouksia, joista vasaran käytön oikeuttava on kaiverrettu sen pintaan: "Kuka tätä vasaraa pitääkään, jos on sen arvoinen, saa Thorin voimat."
Historia

Mjolnirin synnystä on kaksi erilaista versiota.
Toisessa Loki löi vetoa kääpiöiden kanssa ihmeellisten aarteiden valmistuksesta. Kääpiöseppämestari Eitri tarttui haasteeseen ja takoi kultaisen taikasormuksen, kultaisen villisian ja lopulta alkoi työstää mahtavaa sotavasaraa. Loki tajusi häviävänsä nähdessään aarteet ja muuttui hyönteiseksi. Tässä muodossaan Loki kiusasi ahjon palkeiden käyttäjää niin, että tämä lopetti hetkeksi ahjon kuumentamisen. Seurauksena Mjolnirin varresta tuli lyhyempi mitä Eitri oli tarkoittanut. Eitri kuitenkin voitti vetonsa ja ompeli Lokin suun kiinni tämän hävittyä. Odin piti sormuksen ja villisian kaikkien asgardilaisten käytössä, mutta antoi vasaran Thorille.
Toisessa versiossa Odin komensi kääpiöseppiä Eitriä, Brokia ja Buria takomaan Mjolnirin käyttäen tähden sydäntä ja lumottua ahjoa prosessissa. Vasaran takominen oli ilmeisesti niin massiivinen projekti, että se tuhosi tähden sekä miltei itse maapallonkin prosessissa (kenties aiheuttaen dinosaurusten massatuhon kaiken ohessa). Odin käytti Mjolniria taistelussa surmaten sillä Lokin isän, Laufeyn.
Mjolnirin lumoukset

Kukaan elävä ei saata nostaa vasaraa, ellei tämä ole arvollinen siihen.
Vasara palaa aina samaan paikkaan mistä se heitettiinkin osuttuaan ensin kohteeseensa. Thor pystyy kuitenkin kutsumaan aseen takaisin käteensä.
Vasaran käyttäjä voi kutsua myrskyn elementit (tuulen, sateen, ukkosen ja salaman) avukseen kopauttaen vasaran kahvaa kahdesti maahan (Thor tosin pystyy tähän ilman Mjolniriakin.)
Mjolnir kykenee avaamaan ulottuvuuksienvälisiä portteja toisiin maailmoihin, kuten maapallolta Asgardiin. Vasaralla voi myös siirtyä valtavia välimatkoja.
Thor kykenee muuttumaan kuolevaisen hahmoon, tohtori Donald Blakeksi lyödessään vasaransa maahan kerran. Myöhemmin Odin siirsi lumouksen Beta-Billin vasaraan Myrskynmurtajaan.
Mjolnirissa oli myös lumous, jonka avulla Thor kykeni siirtämään itsensä ajassa. Tämän lumouksen poisti vasarasta aikamatkaaja Immortus.
On kuitenkin huomionarvoista, että kaikki lumoukset ovat riippuvaisia Odinin tahdosta. Odinin kuollessa taistelussa celestiaaleja vastaan Mjolnirin kyky palautua heittäjänsä käteen katosi.
Mjolnirissa on myös muutamia muita ominaisuuksia, joita harvoin käytetään.
Mjolnir kykenee erottamaan illuusiot todellisuudesta - Thor komensi kerran vasaraansa erottamaan oikea Mefisto tämän luomien varjokuvien keskeltä.
Koska Mjolnir on entinen uskonnollinen reliikki, se on kuolettava epäkuolleille. Thor heitti kerran vampyyria vasarallaan jolloin tämä leimahti liekkeihin ja mureni tomuksi.
Mjolnir voi heijastaa kuvia, kuten Thorin kerran esitellessä Asgardia uteliaalle Rautamiehelle.
Voi kutsua Bifrostin sillan, tunnistaa huijarit, antaa muiden käyttää vasaraa jos ovat sen arvoisia (Vision, Hela, Groot, Kapteeni Amerikka, Jane Foster (myös Thor-Girl ja Beta-Bill käyttivät Mjölnir-vasaran muunnelmaa).
Mjolnirin käyttäjät

Useat muut henkilöt Thorin lisäksi ovat kuitenkin nostaneet Mjolnirin:
Odin
Kapteeni Amerikka
Beta-Bill
Buri (tunnettu myös Tiwaz-nimellä)
Red Norvell maagisten hansikkaiden avulla
"Pseudo-Thor" / Eric Masterson
Deadpool
Androidi
Teräsmies
Ihmenainen
Hulk nosti vasaran animaatioelokuvassa Ultimate Avengers (2006).
Vision nosti vasaran elokuvassa Avengers: Age of Ultron (2015).
Hela pysäytti ja tuhosi vasaran elokuvassa Thor: Ragnarök (2017).
Jane Foster pystyi hallitsemaan tuhoutuneen vasaran palasia ja kokoamaan ne halutessaan taas vasaraksi elokuvassa Thor: Love and Thunder (2022).
Rajoitukset

Vaikka Mjolnir on uskomattoman voimakas ase, se ei ole tuhoutumaton. Useat olennot ovat saaneet sitä voimillaan vahingoitettua.
Tuhoajan silmäsäde halkaisi aseen kahtia.
Thorin kanavoidessa kaiken elämänenergiansa Mjolnirin kautta celestiaali Exitar Tuhoajaan Mjolnir murenee murskaksi.
Perrikus leikkasi kerran maagisella viikatteellaan Mjolnirin kahtia.
Mjolnir vaurioituu kun se osuu yhteen Myrskyjättien uru-metallista taottujen aseiden kanssa.
Muistelmateos

Muistelmateos eli muistelmat on elämäkertohin kuuluva kirjallisuudenlaji, jota edustavissa teoksissa kirjoittajat käsittelevät elämäänsä, aikalaisiaan tai oman aikansa tapahtumia. Eräät muut kirjallisuudenlajit voivat jäljitellä muistelmia. Niinpä esimerkiksi Fanny Hill: Ilotytön muistelmat (alkuteos Fanny Hill: Memoirs of a Woman of Pleasure) ei ole muistelmateos vaan John Clelandin kirjemuotoinen eroottinen romaani.
Tunnettuja suomalaisia muistelmateoksia

Enckell, Carl: Poliittiset muistelmat I–II.
Mannerheim, C. G. E.: Muistelmat I–II.
Paasikivi, J. K.: Paasikiven muistelmia sortovuosilta 1–2.